Deretter opptrådte de 26 deltakerne i en rekkefølge som delvis ble bestemt av loddtrekning, og delvis av showets produsenter. miniatyr|Tysklands Lord of the Lost endte på sisteplass i finalen. Foto: Raimond Spekking I pausen før juryavstemningen fikk seerne oppleve flere innslag. Først ut var Sam Ryder som representerte Storbritannia i 2022. Han fremførte sin nye singel «Mountain», etterfulgt av nummeret «The Liverpool Songbook», en hyllest av vertsbyens bidrag til popmusikken. Her opptro en rekke tidligere deltakere: Netta (Israel 2018), Mahmood (Italia 2019 og 2022), Daði Freyr (Island 2020 og 2021), Cornelia Jakobs (Sverige 2022), Duncan Laurence (Nederland 2019) og Sonia (Storbritannia 1993).